
Už v Európskej únii

Rok 1994 je rokom, keď sa Slovenská republika stala členom Európskej únie, čo bude mať ďalekosiahle dôsledky pre občanov našej krajiny. Nepochybne to ovplyvní aj život a fungovanie mimovládnych organizácií, ktoré budú pôsobiť v nových podmienkach. Podpora systémových zmien v sociálnej oblasti ostáva i naďalej akútnou potrebou a je pre pracovníkov a členov Správnej rady nadácie SOCIA stále výzvou. V súlade s našou misiou sme finančne podporili mnohé kvalitné projekty neziskových organizácií v rôznych kútoch Slovenska, ktoré vytvorili, rozšírili či skvalitnili sociálne služby pre ľudí v núdzi. Táto výročná správa uvádza ich prehľad.

Rok 2004 sa stal rokom intenzívneho hľadania nových zdrojov pre podporu projektov v sociálnej oblasti. Prvýkrát sme sa uchádzali o 2 % z dane z príjmu od fyzických a právnických osôb. V rámci tohto daňového mechanizmu sme získali 1 304 929 Sk, čo považujeme za sľubný začiatok. Vstup Slovenska do EÚ otvoril nové možnosti aj pre SOCIU. Náš pilotný projekt na vyškolenie sociálnych pracovníkov pre 85 obcí, ktoré vďaka nemu po prvýkrát zamestnajú kvalifikovaných pracovníkov na pomoc sociálne znevýhodneným obyvateľom, obstál v náročnej skúške a z iniciatívy EQUAL sme získali finančný príspevok 30 miliónov Sk na jeho realizáciu v rokoch 2005 – 2007.

Povzbudením pre nás bolo rozhodnutie Nadácie Charlesa Stuarta Motta z USA, ktorá ocenila odbornú a organizačnú činnosť nadácie SOCIA v prospech mimovládnych organizácií pôsobiacich v sociálnej oblasti a poskytla nám grant na rozvoj našej organizácie v rokoch 2004 – 2005.

V uplynulom roku sme sa intenzívnejšie zapojili do diskusie medzi podnikateľským a neziskovým sektorom o koncepte spoločenskej zodpovednosti podnikania na Slovensku. Chápeme ju ako spoločné hľadanie spôsobu, ako prejsť od podpory jednotlivých charitatívnych akcií k cieľavedomej podpore transformácie jednotlivých oblastí spoločenského života a k formovaniu životaschopných komunít. Ponúkali sme profesionálne vedomosti a zručnosti pracovníkov nadácie, ktoré firmám pomáhajú účelne a hospodárne alokovať zdroje a rozvíjať dobrovoľnícke programy pre zamestnancov firiem v sociálnej oblasti. 

Pracovníci nadácie SOCIA si vďaka svojej filantropickej a expertnej činnosti upevnili rešpekt v komunite mimovládnych organizácií, vo verejnej správe i širšej verejnosti. Výkonná riaditeľka nadácie Helena Woleková obdržala na návrh ministra práce, sociálnych vecí a rodiny z rúk prezidenta republiky Rudolfa Schustera štátne vyznamenanie Pribinov kríž 3. triedy. Náš učiteľ, priateľ a kolega Thomas van der Ven, generálny koordinátor Spolupracujúcich holandských nadácií, ktoré pomohli zrodu našej nadácie, odišiel do dôchodku. Dobrou správou je, že prijal našu ponuku vstúpiť od januára 2005 do správnej rady nadácie SOCIA. Spolu s ďalšími členmi správnej rady a pracovníkmi nadácie chce prispievať k napĺňaniu poslania dynamickej nadácie v malej stredoeurópskej krajine, ktorá sa stala členom 450 miliónovej rodiny zvanej Európska únia.

Pavol Demeš 

predseda Správnej rady nadácie SOCIA

UDALOSTI ROKA

Helena Woleková nositeľkou štátneho vyznamenania

Každoročne prvého januára oceňuje prezident Slovenskej republiky štátnym vyznamenaním významné osobnosti Slovenska. V roku 2004 bola jednou z nich riaditeľka nadácie SOCIA, pani Helena Woleková. Prezident Rudolf Schuster jej na návrh vlády udelil Pribinov kríž III. triedy za prácu v sociálnej oblasti.

Odišiel, aby sa vrátil

Thomas van der Ven 31. decembra 2004 ukončil svoju pracovnú kariéru a odišiel do penzie. Thomas stál pri zrode Spolupracujúcich holandských nadácií, kde plnil funkciu hlavného koordinátora a súčasne koordinátora pre Slovensko. Ako štatutárny zástupca SKaN Foundation je spoluzakladateľom nadácie SOCIA. V septembri 2004 podnikol poslednú cestu po Slovensku vo svojej pôvodnej funkcii. Odteraz bude slovenské mimovládne organizácie navštevovať ako člen správnej rady našej nadácie. Je pre nás veľkou cťou, že túto funkciu prijal.

Budeme realizovať projekt EQUAL

Nadácia SOCIA bola úspešná v súťaži o finančné prostriedky Európskej únie, určené na odstraňovanie nerovností v prístupe na trh práce. V rokoch 2005 až 2007 bude realizovať projekt Zvyšujeme šance znevýhodnených skupín obyvateľstva spoluprácou obcí a mimovládnych organizácií s cieľom vyškoliť cca 100 sociálnych pracovníkov pre obce, ktoré doteraz takýchto odborníkov nezamestnávajú. Partnermi pri realizácii projektu sú Rada pre poradenstvo v sociálnej práci a Asociácia vzdelávania v samospráve.

Grantové programy

Poslanie nadácie SOCIA napĺňame najmä tým, že podporujeme projekty neziskových organizácií, ktorých cieľom je vytvoriť alebo rozšíriť poskytovanie sociálnych služieb pre ľudí v nepriaznivej sociálnej situácii. Uspokojovanie potrieb týchto ľudí je na Slovensku stále nedostatočné, takže uvedené zameranie nadačnej činnosti je dlhodobé. Cieľovou skupinou podporených projektov musia byť starší ľudia, osoby s ťažkým zdravotným postihnutím, opustené deti a obete domáceho násilia, rodiny v kríze, bezdomovci, osoby, závislé na drogách alebo iných látkach a ďalšie znevýhodnené skupiny. Žiadateľ o podporu musí ponúknuť týmto ľuďom kvalitné sociálne služby založené na aktívnej profesionálnej podpore ich maximálnej sebestačnosti a nezávislosti.

Program veľkých aj malých grantov poskytuje finančné prostriedky na rekonštrukciu alebo výstavbu objektov, na technické a materiálne vybavenie, ktoré umožnia začať novú službu, rozšíriť alebo skvalitniť už poskytované služby.
Žiadny z podporených projektov nie je zo Žilinského ani Trnavského kraja. V ostatných šiestich krajoch bolo schválených 2 až 5 projektov.

Program veľkých grantov

Program veľkých grantov prioritne podporuje projekty založené na kvalitnej analýze potrieb obyvateľov daného územia, na spolupráci mimovládnej organizácie so samosprávou a tie, ktorými žiadajúca organizácia rozširuje sieť svojich služieb. Z 19 predložených projektov expertná skupina nadácie odporučila Spolupracujúcim holandským nadáciám na podporu len 5 projektov v celkovej výške 11 712 tis. korún. V priebehu roka 2004 SHN potvrdilo schválenie príspevkov pre tri z nich ako aj schválenie príspevkov pre ďalšie 4 projekty, ktoré sme odporučili v roku 2003. Celková výška podpory bola 8 589 900 korún, čo v priemere na jeden projekt predstavuje 1 228 428 korún.

Podporené projekty:

Orchidea n.o., Prievidza
Príspevok 1 268 000 Sk je určený na rekonštrukciu krízového centra pre obete domáceho násilia.

Združenie Detský smiech, Mníchova Lehota

Príspevok 400 000 Sk je určený na rozšírenie aktivít virtuálneho detského domova rodinného typu, ktorý zriaďuje sieť profesionálnych rodín v regióne Trenčína.

Združenie na pomoc ľuďom s mentálnym postihnutím, Vranov nad Topľou
Príspevok 1 152 000 Sk je určený na rekonštrukciu rehabilitačného strediska a vytvorenie chránených dielní pre mentálne znevýhodnených mladých ľudí.

Občianske združenie SOCIA, Nitra

Príspevok 1 650 000 Sk je určený na rekonštrukciu denného centra pre mentálne a telesne znevýhodnené deti a mladých ľudí.

Domov dôchodcov Nálepkovo, n.o.

Príspevok 2 070 000 Sk je určený na zriadenie rehabilitačného oddelenia v novom domove dôchodcov.

Domov dôchodcov Radosť n.o., Výrava

Príspevok 591 900 Sk je určený na vybudovanie a zariadenie rehabilitačnej miestnosti v novom domove dôchodcov.

Rada pre poradenstvo v sociálnej práci, Bratislava

Príspevok 1 458 000 Sk je určený na rekonštrukciu poradenských priestorov v Bratislave a na nákup automobilu pre potreby regionálnych konzultačno-poradenských aktivít.

Program malých grantov

Objem prostriedkov pre Program malých grantov sa nám podarilo udržať takmer na rovnakej úrovni ako v predchádzajúcom roku. V súlade so stratégiou postupného znižovania finančnej pomoci klesol finančný príspevok z nadácie SKaN Hilversum v Holandsku z 5 247 500 Sk v roku 2003 na 4 438 500 Sk v roku 2004. Úbytok sme po prvýkrát doplnili z domácich zdrojov, konkrétne o 656 653 Sk od fyzických a právnických osôb, ktoré sa rozhodli určiť našej nadácii 2 % z dane z príjmu. Pokles zahraničných zdrojov sme nahradili domácimi, čo je jeden zo strategických cieľov nadácie. 

Správna rada schválila podporu 14 projektom v celkovej výške 4 515 700 korún. Ďalšie predložené projekty nemali požadovanú kvalitu. Nevyčerpané prostriedky programu v objeme 619 tis. Sk prechádzajú do roku 2005.

Podporené projekty:

Asociácia supervízorov a sociálnych poradcov, Bratislava

Príspevok 75 000 Sk na technické zabezpečenie projektu terénnej sociálnej práce – sociálnej intervencie pre sociálne slabé rodiny/neplatičov na území Bratislavy.

Centrum sociálnej starostlivosti Podhorie, n.o., Krásna Ves
Príspevok 500 000 Sk na ďalšiu etapu rekonštrukcie priestorov a následné rozšírenie kapacity pre starších, imobilných, opustených a zdravotne postihnutých občanov z mikroregiónu Podhorie.

Agentúra domácej opatrovateľskej starostlivosti, Nitra

Príspevok 500 000 Sk na kúpu automobilu pre zriadenie prepravnej služby – sociálneho taxíka pre starších a zdravotne znevýhodnených obyvateľov Nitry a okolia.

Filantropia pravoslávnej cirkevnej obce Svidník, n.o.

Príspevok 250 000 Sk na nákup kuchynského strojového zariadenia do vývarovne pre starších a zdravotne znevýhodnených obyvateľov vo Svidníku.

Gréckokatolícka diecézna charita, Prešov

Príspevok 400 000 Sk na kúpu nehnuteľnosti v centre Prešova, ktorá bude slúžiť na prevádzku komplexného resocializačného programu pre ľudí závislých od alkoholu a iných omamných látok.

Občianske združenie „Za lepší život“, Jelšava

Príspevok 390 000 Sk na kúpu nehnuteľnosti za účelom zriadenia komunitno-osvetového centra pre Rómov v Jelšave.

Radosť a nádej n.o., Bratislava

Príspevok 116 700 Sk na dobudovanie centra pracovnej terapie pre ľudí s duševným ochorením a rozšírenie chráneného pracoviska – bufetu, v ktorom našli zamestnanie ľudia s týmto ochorením.
Arcidiecézna charita Košice, Krízové centrum v Košiciach

Príspevok 171 000 Sk na zriadenie pracovných dielní v Krízovom centre v Košiciach. Poskytuje sociálne služby pre mladých ľudí, ktorým končí ústavná výchova, a pre matky s deťmi v krízovej situácii. 

Združenie príbuzných a priateľov duševne chorých OPORA G+N, Rimavská Sobota

Príspevok 497 000 Sk na rekonštrukcia kúrenia v Dome duševného zdravia v Rimavskej Sobote. Uvedené zariadenie poskytuje sociálne služby formou chráneného bývania pre 14 ľudí s duševným ochorením a plánuje otvoriť aj rehabilitačné stredisko pre 30 klientov. 

Spišská katolícka charita, Dom sv. rodiny Jánovce – Čenčice

Príspevok 500 000 Sk na rekonštrukciu chránených dielní pre siedmich mentálne znevýhodnených klientov podporovaného bývania Domu sv. rodiny v Jánovciach – Čenčiciach.

Spišská katolícka charita, Dom Charitas sv. Damiána de Veuster, Spišské Vlachy

Príspevok 250 000 Sk na rekonštrukciu pracovných dielní v rámci projektu chráneného bývania pre chlapcov, ktorí opúšťajú ústavné zariadenia (detské domovy a špeciálne školy internátne). 

Združenie Pre lepší život, Rankovce

Príspevok 71 000 Sk na rekonštrukcia a zariadenie priestorov Rómskeho komunitného centra v Rankovciach.

Slovenský červený kríž – Územný spolok Levice

Príspevok 300 000 Sk na kúpu automobilu pre zriadenie sociálnej prepravnej služby pre starších, zdravotne znevýhodnených a sociálne odkázaných obyvateľov levického okresu. Predkladateľ projektu v súčasnosti už prevádzkuje domácu opatrovateľskú starostlivosť a stravovanie pre uvedené cieľové skupiny. Prepravná služba významne doplní systém terénnych sociálnych služieb v regióne.

Domov dôchodcov sv. Anny, Bratislava

Príspevok 485 000 Sk na kúpu automobilu a osobného počítača. Cieľom je zlepšiť kontakt klientov domova dôchodcov s miestnou komunitou, skvalitnenie služieb a ponuka nových možností trávenia voľného času (práca s PC). Automobil bude slúžiť aj opatrovateľskej službe v domácnostiach.

Kontakt, n.o., Domov dôchodcov SENECTUS v Košiciach

Príspevok 400 000 Sk na nákup polohovateľných postelí pre klientov domova dôchodcov, v ktorom sa poskytujú špecializované sociálne služby pre starších ľudí s Alzheimerovou chorobou a pre starších imobilných ľudí, ktorí potrebujú intenzívnu ošetrovateľskú a sociálnu starostlivosť.

Charitatívny fond LION

Charitatívny fond LION sme spravovali pre finančnú skupinu ING Group Slovakia. Objem prostriedkov tohto fondu sa oproti roku 2003 viac ako zdvojnásobil, čo považujeme za dôkaz spokojnosti spoločnosti ING s napĺňaním účelu a so správou tohto fondu. 

Fond je určený na podporu aktivít zameraných na zlepšenie podmienok života ťažko chorých detí a detí s ťažkým zdravotným postihnutím. Uprednostňujú sa individuálni žiadatelia (rodičia chorých detí), požiadať o podporu môžu aj mimovládne neziskové organizácie. Z Charitatívneho fondu LION sa v roku 2004 po prvýkrát vyplácali aj dobrovoľné príspevky na ochranu a regeneráciu zdravia klientom ING Životnej poisťovne.

Charitatívny fond LION je financovaný z prostriedkov ING a 2 % z dane. Príspevok od ING Životná poisťovňa vo výške 300 tisíc korún, 648 276 Sk z 2 % z dane z príjmu spolu so zostatkom z predchádzajúceho roka dovolili rozdeliť 1 214 503 korún. Finančnú podporu získalo 37 rodín a 6 organizácií. (O príspevok požiadalo 70 rodín a 22 organizácií.)

Príspevky na ochranu a regeneráciu zdravia v celkovej výške 145 tisíc Sk boli vyplatené šiestim žiadateľom.
Nadačný fond „Dom, kde je nám dobre“

Nadácia spravovala tento fond na základe zmluvy so spoločnosťou McDonald’s Slovensko, ktorá bola uzavretá podľa §13, odsek 4 zákona č.34/2002 Z.z. o nadáciách dňa 29. 11. 2002. 

Verejnoprospešným účelom nadačného fondu bolo zlepšenie bytových podmienok náhradných rodín starajúcich sa o deti, ktoré nemôžu byť vychovávané vo svojej biologickej rodine. Rada nadačného fondu dňa 28. marca 2003 rozhodla o podpore projektu Zuzany a Róberta Zovčínovcov z Topoľčianok, ktorí sa starajú o sedem „cudzích“ detí. Prostriedky z fondu pomohli pokryť výdavky na stavbu podkrovia, kde majú byť izby detí, ktoré si manželia zobrali do pestúnskej starostlivosti.

Nadačný fond „Dom, kde je nám dobre” bol dotovaný prostredníctvom verejnej zbierky v bratislavských reštauráciách McDonald´s a darmi spoločnosti. Po naplnení záväzku vo výške 1 320 000 Sk voči podporovanej pestúnskej rodine bola verejná zbierka ukončená k 31. 10. 2004. V novembri 2004 po vyúčtovaní verejnej zbierky a predložení záverečnej finančnej správy bol nadačný fond uzavretý. V roku 2004 príjmy fondu predstavoval výnos zo zbierky vo výške 311 907 Sk a dar 437 726 Sk od spoločnosti McDonald´s. Celkový príjem fondu za rok 2004 bol 749 633 Sk.

Fond splnil svoj účel v plnom rozsahu. Spoločnosť McDonald´s začína v roku 2005 aj na Slovensku napĺňať globálnu stratégiu firmy, v rámci ktorej bude realizovať svoje filantropické aktivity prostredníctvom vlastnej nadácie.

Operačné programy

Dlhodobý operačný projekt nadácie Podpora systémových zmien v oblasti sociálnych služieb je doplnkom jej grantových aktivít. Nadácia úzko spolupracuje s neformálnym zoskupením mimovládnych organizácií pôsobiacich v oblasti sociálnych služieb, prevencie a poradenstva, ktoré je známe ako nezávislá platforma SocioFórum. SOCIA zabezpečuje organizačné a administratívne úlohy súvisiace s činnosťou platformy.

Nadácia sa v roku 2004 venovala intenzívnejšie ako v predchádzajúcich rokoch aktivitám zameraným na tvorbu nových zdrojov nadácie.

Podpora systémových zmien v oblasti sociálnych služieb

Aktivity tohto projektu sú vzájomne koordinované, spoluvytvárajú a podporujú zámery súkromného neziskového sektora stať sa významným aktérom reformy sociálnych služieb na Slovensku. Nadácia SOCIA je odborným a organizačným garantom nezávislej platformy SocioFórum, ktorá združuje viac ako 100 neziskových organizácií pôsobiacich v sociálnej oblasti.

Zmeny v legislatívnej oblasti

S podporou poslancov NR SR sme zablokovali zrušenie garantovaného príspevku „neštátnym“ poskytovateľom služieb, ktoré navrhlo Ministerstvo financií SR v súvislosti s fiškálnou decentralizáciou od roku 2005. Za nevyhnutnú podmienku zrušenia garancie minimálnych príspevkov na jednotlivé služby považujeme ustanovenie nových pravidiel prístupu k verejným zdrojom v pripravovaných zákonoch.

Pracujeme v tíme ministerstva zdravotníctva, ktoré iniciovalo integráciu zdravotných a sociálnych služieb pre starších ľudí s oslabeným zdravím a pre osoby s ťažkým zdravotným postihnutím. V roku 2004 bol navrhnutý takýto integrovaný model a bol spracovaný legislatívny zámer zákona o dlhodobej starostlivosti a podpore integrácie osôb s ťažkým zdravotným postihnutím.

Podpora decentralizácie sociálnych služieb zo štátu na samosprávu 

V roku 2004 sa nadácia zamerala na šírenie základných informácií a poznatkov o komunitnom plánovaní rozvoja sociálnych služieb. Ôsmich seminárov sa zúčastnilo 295 osôb zo všetkých relevantných skupín. Vo všetkých krajoch sme do programu seminára aktívne zapojili miestnych odborníkov a miestnych inovátorov ochotných spolupracovať v budúcnosti s tými predstaviteľmi samosprávy, ktorí sa pre komunitné plánovanie rozhodnú.  Účastníci seminárov dostali minipríručku Komunitné plánovanie sociálnych služieb. O príručku je veľký záujem a doteraz vyšla v náklade 800 kusov. Komunitné plánovanie sociálnych služieb bolo prezentované aj na dvoch konferenciách.

Nadácia ako organizačný garant SocioFóra zorganizovala už tretiu výročnú konferenciu tejto platformy 24. – 25. júna v Tatranskej Kotline, na ktorej sa zúčastnilo 141 zástupcov MVO pôsobiacich v sociálnej oblasti. Hlavná téma konferencie bola formulovaná ako otázka: Sú mimovládne organizácie partnerom alebo konkurentom samosprávy? Partnermi do diskusie bol predseda ZMOS Michal Sýkora a zástupcovia samosprávnych krajov.
Dlhodobý monitoring a analýza procesu decentralizácie ukázali, že vážnym problémom územnej samosprávy je absencia kvalifikovaných sociálnych pracovníkov v obciach s menej ako 5 000 obyvateľmi. Vypracovali sme pilotný projekt Zvyšujeme šance pre znevýhodnené skupiny obyvateľov spoluprácou obcí a neziskových organizácií a požiadali o finančný príspevok na jeho realizáciu iniciatívu EQUAL. Hlavným cieľom projektu je vyškoliť 100 sociálnych pracovníkov obcí. V decembri 2004 sa rozhodlo o podpore nášho projektu. Našimi partnermi budú Asociácia vzdelávania samosprávy a Rada pre poradenstvo v sociálnej práci. 

Podpora transformácie sociálnych služieb

Helena Woleková sa stala členkou Riadiaceho výboru pre transformáciu, ktorý rozhoduje o využití vládnej pôžičky 200 mil. korún od Rozvojovej banky Rady Európy.

V roku 2004 sme spolu so Združením na pomoc osobám s mentálnym postihnutím vyvíjali aktivity proti prekvapujúcim rozhodnutiam Bratislavského samosprávneho kraja pri realizácii projektu v Plaveckom Podhradí. Žiadali sme nápravu u poslancov kraja aj u zodpovedných ministerstiev. Kauza bola opakovane medializovaná v tlači aj v televízii, konali sa verejné besedy. Napriek určitým zmenám sa nám nepodarilo zabrániť rekonštrukcii objektu, ktorý spôsobí ďalšie zotrvanie klientiek s mentálnym postihnutím a duševnými poruchami v izolovanom prostredí. Realizáciu projektu budeme sledovať aj v roku 2005.
Pracovníci nadácie sú aj členmi ďalších orgánov, kde majú možnosť významne ovplyvňovať účelové a hospodárne využitie verejných prostriedkov. Helena Woleková zastupuje nadáciu a SocioFórum v Monitorovacom výbore Európskeho sociálneho fondu a v grantovej komisii Ministerstva práce, sociálnych vecí a rodiny SR. Koordinátor grantových programov nadácie SOCIA Vladislav Matej je členom Monitorovacieho výboru komunitárnej iniciatívy EQUAL a členom expertnej skupiny Ministerstva práce, sociálnych vecí a rodiny SR pre projekty transformácie detských domovov.

Za úspech považujeme poradenstvo pre Ministerstvo zdravotníctva SR. Spolupracovali sme na príprave pilotných projektov transformácie troch psychiatrických liečební na otvorenejší systém, ktorý bude viac prepojený aj na sociálne služby. V oblasti starostlivosti o osoby s duševnými poruchami najviac postúpil regionálny projekt v Michalovciach. S grantovou a poradenskou podporou aj našej nadácie sa zdravotnícka psychiatrická starostlivosť transformovala na vyvážený model zdravotných a sociálnych služieb. Na medzinárodnej konferencii sme predniesli príspevok o case manažmente týchto služieb.

Riaditeľka nadácie SOCIA Helena Woleková zastupuje SocioFórum v Rade vlády SR pre mimovládne neziskové organizácie, ktorá má štatút poradného orgánu. Informácie zo sekretariátu rady sprostredkovávame členom platformy prostredníctvom www.socioforum.sk a spätnú väzbu dostávame pomocou e-mailovej konferencie soc@list.changenet.sk.

Aktivity zamerané na tvorbu zdrojov nadácie

Príprava charitatívnej lotérie

Výnosy z lotérií sú vo svete jedným z významných finančných zdrojov pre verejnoprospešné aktivity mimovládnych organizácií. Preto začiatkom roku 2004 nadácia SOCIA, nadácia EKOPOLIS a Nadácia pre deti Slovenska uzavreli dohodu o spoločnom postupe pri príprave osobitnej charitatívnej lotérie. Združili sme finančné prostriedky a zvýšili sme ich o grant vo výške 469 000 Sk z Veľvyslanectva holandského kráľovstva, aby sme mohli naštartovať samostatný projekt. Cieľom projektu v roku 2004 bolo ovplyvniť prípravu nového zákona o hazardných hrách tak, aby definoval osobitné (výhodnejšie) podmienky pre prevádzkovanie charitatívnej lotérie nadáciami. Napriek čiastočným úspechom v priebehu legislatívneho procesu sme hlavný cieľ nedosiahli. Príprava lotérie bude pokračovať aj v roku 2005.

Kampaň za 2 % z dane z príjmu

V roku 2004 nadácia SOCIA splnila zákonom stanovené podmienky a po prvýkrát sa zaregistrovala ako príjemca 2 % z dane z príjmu od fyzických a právnických osôb. Kampaň sme orientovali najmä na právnické osoby, ktoré sme oslovili osobitným listom a CD nosičom. Súbežným cieľom kampane bola prezentácia nadácie verejnosti, pretože nadácia pôsobila len tretí rok od svojho založenia. Celkový príjem z 2 % dane z príjmu od fyzických a právnických osôb v roku 2004 je 1 304 929 korún. Všetky takto získané prostriedky budú rozdelené tretím osobám vo forme nadačných príspevkov. 

Nadnárodná spolupráca

Vlado Matej, koordinátor grantových programov nadácie SOCIA, navštívil hlavné mesto Lotyšska, Rigu. Návšteva sa uskutočnila na podnet Lotyšského poradného výboru Spolupracujúcich holandských nadácií pre strednú a východnú Európu (SHN SVE). Koordinátorke projektov SHN SVE v Lotyšsku pani Ieve Ernstreite a jej poradcom poskytol konzultácie ohľadom založenia a rozbehnutia domácej nadácie na podporu nových moderných sociálnych služieb pre znevýhodnené skupiny obyvateľstva. Počas konzultačnej cesty v Rige absolvoval aj niekoľko stretnutí s potencionálnymi členmi správnej rady plánovanej nadácie ako aj s možnými sponzormi z bankového sektora.

	Finančná správa

	SÚVAHA BALANCE SHEET( tis. Sk in 1000s of SKK )

	
	
	
	
	

	Aktíva Assets
	Brutto Gross
	Odpisy Depreciation
	Netto k 31.12.2004 Nett
	1.1.2004

	
	
	
	
	

	A. Majetok spolu Total assets
	13 906
	335
	13 571
	9 715

	
	
	
	
	

	Dlhodobý hmotný majetok Long-term tangible assets
	2 841
	335
	2 506
	2 525

	Stavby Buildings
	2 450
	118
	2 332
	2 416

	Stroje, prístroje a zariadenia Machines, devices and equipment
	289
	155
	134
	109

	Drobný dlhodobý hmotný majetok Low-value, long-term tangible assets
	62
	62
	0
	

	Poskytnuté preddavky na dlhodobý hmotný majetok Loan prepayment for long-term tangible assets
	40
	
	40
	

	Finančné investície Financial investments
	11 065
	0
	11 065
	7 190

	Dlhové cenné papiere držané do splatnosti Matured Bonds
	
	
	
	7 190

	Ostatné dlhodobé finančné investície Other long-term financial investments  
	11 065
	0
	11 065
	

	
	
	
	
	

	B. Obežný majetok Circulating assets
	9 468
	0
	9 468
	7 200

	
	
	
	
	

	Krátkodobé pohľadávky Short-term receivables
	30
	0
	30
	67

	Pohľadávky z obchodného styku Trade receivables
	22
	0
	22
	22

	Iné pohľadávky Other receivables
	8
	0
	8
	45

	Finančný majetok Financial assets
	9 411
	0
	9 411
	7 095

	Peniaze Cash
	105
	0
	105
	15

	Bankové účty Bank accounts
	9 306
	0
	9 306
	7 080

	Prechodné účty aktívne Temporary accounts of assets
	27
	0
	27
	38

	Náklady budúcich období Prepaid expenses
	6
	0
	6
	3

	Príjmy budúcich období Prepaid income
	21
	0
	21
	35

	 

Aktíva celkom Total assets
	23 374
	335
	23 039
	16 915


	Pasíva Liabilities
	    31. 12. 2004
	           1. 1. 2004

	A. Vlastné zdroje krytia stálych a obežných aktív Own contributions of coverage of fixed and current assets
	2 099
	1 184

	
	
	

	1. Fondy organizácie Organisation resources
	1 612
	1 100

	1a. Základné imanie Basic capital
	1 100
	1 100

	1b. Oceňovací rozdiel z precenenia majetku Gains or losses from revaluation of assets
	512
	

	2. Výsledok hospodárenia Profit of current accounting period
	487
	84

	2a. Účet ziskov a strát Profit and loss account
	403
	-483

	2b. Nerozdelený zisk, neuhradená strata minulých rokov Retained earnings, outstanding loss of past years
	84
	

	
	
	

	B. Cudzie zdroje Other resources
	20 940
	15 731

	
	
	

	1. Dlhodobé záväzky Long-term payables
	3
	2

	1a.Sociálny fond Social fund
	3
	2

	2. Krátkodobé záväzky Short-term payables
	14
	181

	2a. Záväzky z obchodného styku Trade payables
	14
	91

	2b. Záväzky voči zamestnancom Payables to employees
	
	13

	2c. Zúčtovanie s inštitúciami sociálneho zabezpečenia Payments to social security institutions
	
	7

	2d. Daňové záväzky Taxes payables
	
	20

	2e. Ostatné záväzky Other payables
	
	50

	3. Prechodné účty pasívne Temporary account of liabilities
	20 923
	15 548

	3a. Výdavky budúcich období Prepaid expenses
	60
	76

	3b. Výnosy budúcich období Prepaid income
	20 840
	15 458

	3c. Odhadné účty pasívne Estimated accrued items
	23
	14

	 

Pasíva celkom Total liabilities
	23 039
	16 915


	Výkaz ziskov a strát Profit and loss statement ( v tis. Sk in 1000s SKK)

	 

Náklady Costs
	Hlavná činnosť            Core activities
	Zdaniteľná činnosť Taxable activities
	Spolu      Total
	1.1.2004

	 
	 
	 
	 
	 

	Spotreba materiálu Materials used
	372
	 
	372
	170

	Spotreba energie Energy used
	31
	 
	31
	14

	Opravy a udržiavanie Repairs and maintenance
	1
	 
	1
	726

	Cestovné Travel costs
	66
	 
	66
	146

	Náklady na reprezentáciu Representation costs
	67
	 
	67
	150

	Ostatné služby Other services
	2 155
	 
	2 155
	1 573


	Mzdové náklady Staff costs
	793
	 
	793
	726

	Zákonné sociálne poistenie Social insurance costs
	185
	 
	185
	191

	Zákonné sociálne náklady Social costs
	18
	 
	18
	16

	Kurzové straty Foreign currency exchange-rate losses
	2
	 
	2
	13

	Ostatné náklady Other costs
	14
	 
	14
	22

	Odpisy dlhodobého nehmotného a hmotného majetku Depreciation of long- term tangible and intangible fixed assets
	157
	 
	157
	151

	Predané cenné papiere Sold securities
	 
	 
	 
	10 124

	Poskytnuté príspevky iným účtovným jednotkám Contributions granted to other accounting entities
	16 814
	 
	16 814
	17 738

	Poskytnuté príspevky fyzickým osobám Contributions granted to physical entities
	713
	 
	713
	625

	Náklady celkom: Total costs
	21 388
	0
	21 388
	32 385


	 

Výnosy Returns
	Hlavná činnosť            Core activities
	Zdaniteľná činnosť Taxable activities
	Spolu                           Total
	1.1.2004

	 
	 
	 
	 
	 

	Tržby z predaja služieb Returns from services sold
	 
	187
	187
	380

	Úroky Interest
	411
	 
	411
	337

	Ostatné výnosy Other returns
	 
	 
	 
	10

	Tržby z predaja cenných papierov a vkladov Returns from sale of securities and deposit
	 
	 
	 
	10 121

	Výnosy z krátkodobého finančného majetku Returns from short-term financial assets
	 
	 
	 
	73

	Tržby z precenenia cenných papierov Gains from revaluation of purchasing securities 
	 
	82
	82
	 

	Prijaté príspevky od iných organizácii Contributions received from other organisations
	19 883
	 
	19 883
	20 992

	Prijaté príspevky od fyzických osôb Contributions received from physical entities
	 
	 
	 
	12

	Príspevky z podielu zaplatenej dane Contributions of the share of taxes paid
	1 305
	 
	1 305
	 

	Výnosy celkom Total returns
	21 599
	269
	21 868
	31 925

	Výsledok hospodárenia pred zdanením Profit before taxation
	211
	269
	480
	-460

	Daň z príjmov Income tax
	77
	 
	77
	23

	Výsledok hospodárenia po zdanení Profit after taxation
	134
	269
	403
	-483


Prehľad o príjmoch nadácie podľa zdrojov a pôvodu
11 345 900 Sk – príspevky Spolupracujúcich holandských nadácií na projekty Programu veľkých grantov

4 438 500 SKK – príspevok SKaN Foundation Hilversum na regranting pre Program malých grantov

4 035 000 Sk – príspevok SKaN Foundation Hilversum na navýšenie nadačného imania

1 801 485 Sk – príspevok SKaN Foundation na prevádzku a programy nadácie

1 585 400 Sk – prvá splátka grantu od Mott Foundation

1 304 920 Sk – 2 % z dane z príjmu za rok 2003 od právnických a fyzických osôb

600 000 Sk – príspevok od ING Životnej poisťovne do Charitatívneho fondu LION

311 907 Sk – výnosy verejnej zbierky v reštauráciách McDonald´s

437 726 Sk – dar spoločnosti McDonald’s Slovensko do fondu Dom, kde je nám

dobre


469 000 Sk – grant od Veľvyslanectva holandského kráľovstva na projekt Príprava charitatívnej lotérie
200 000 Sk – od nadácie EKOPOLIS na financovanie projektu Príprava charitatívnej lotérie
111 374 Sk – príspevok Svetovej banky na financovanie projektu Komunitné plánovaniesociálnych služieb
39 490 Sk – cestovný grant od Oranje Fond na služobnú cestu do Lotyšska
Štruktúra príjmov

určené na príspevky práv. a fyz. osobám
18 431 953 Sk

69,2 %

určené na vlastný program nadácie

1 425 374 Sk

5,4 %

určené na fund-raisingové aktivity nadácie
1 452 000 Sk

5,5 %

určené na správu nadácie


1 295 000 Sk

4,8 %

navýšenie nadačného imania


4 035 000 Sk

15,1 %

spolu





26 639 327 Sk
Stav majetku a záväzkov nadácie k 31. 12. 2004

Nadácia vlastní hmotný majetok v hodnote 2 506 tis. korún.
Výška finančného majetku na účtoch a v pokladnici predstavuje sumu 9 411 tis. Sk.

Finančné investície (štátne dlhopisy + podielové listy v CharitySet) dosahujú výšku 11 065 tis. Sk.

Záväzky nadácie k 31. 12. 2004 predstavujú sumu 14 tis. Sk.

Celkové výdavky nadácie v roku 2004

Celkové výdavky nadácie v roku 2004 predstavujú sumu 21 465 tis. korún.



Štruktúra výdavkov

výdavky na poskytnuté granty

17 345 978 Sk

80,8 %

výdavky na vlastné programy


1 439 816 Sk

6,7 %

výdavky na projekt Lotéria


541 226 Sk

2,5 % 

výdavky na správu nadácie


1 937 514 Sk

9,0 %

vklad do spoločného projektu Lotéria
200 000 Sk

1,0%
spolu





21 464 534 Sk

Štruktúra výdavkov na správu nadácie

na propagáciu nadácie




168 044 Sk

na prevádzku  kancelárie



300 363 Sk

na odmenu za výkon správcu



246 377 Sk

ostatné mzdové náklady



40 350 Sk

cestovné (zahraničné)




39 490 Sk

cestovné (domáce)




118 675 Sk

ostatné náklady (služby, odpisy, poplatky, daň)
1 024 215 Sk

spolu






1 937 514 Sk

Výdavky na správu nadácie predstavujú 9 % z celkových výdavkov na hlavnú činnosť nadácie. Je splnená požiadavka správnej rady, ktorá na rok 2004 určila, že výdavky na správu nadácie nesmú presiahnuť 10 % výdavkov na hlavnú činnosť nadácie (poskytovanie nadačných príspevkov + realizácia vlastných programov + správa nadácie).

Napísali nám
Touto cestou sa Vám chceme úprimne poďakovať za Váš finančný príspevok, ktorým ste výrazne pomohli k vytvoreniu lepších podmienok pre život ľudí s mentálnym postihom v Dome Charitas Čenčice. Ubezpečujeme Vás, že dôveru, ktorú ste nám prejavili, nesklameme a urobíme všetko pre to, aby sa Vaša pomoc čo najviac odrazila na kvalite života našich ľudí. Želáme Vám, aby Vaša snaha o uskutočnenie sociálnych zmien bola úspešná a nech Vás to baví...

Mgr. Slavomír Švajka , predstavený domu

Ďakujeme Vám i Vašej spoločnosti za prejavenú dôveru a pomoc. Bez Vašej dobrej vôle by sa nemohlo uskutočniť naplnenie spoločného cieľa. 

V mene rozžiarených detských očí ďakuje

PhDr. Ľubica Šorlová, riaditeľka neziskovej organizácie Orchidea

Srdečne ďakujeme všetkým pracovníkom nadácie SOCIA, vďaka ktorým sa nám podarí zrealizovať projekt Social Taxi, ktorý bude veľkým prínosom pre zdravotne postihnutých a starších obyvateľov Nitrianskeho kraja.

Marcela Vargová, riaditeľka OZ ADOS – agentúry domácej opatrovateľskej starostlivosti

Vážená pani Woleková a kolektív Správnej rady, sme veľmi radi, že naša nádej sa stala skutočnosťou, teda, že ste sa rozhodli podporiť náš projekt dielní v Dome Charitas sv. Damiána de Veuster v Spišských Vlachoch, za čo Vám v úcte vyjadrujeme vďaku srdca...

Ing. Ján Ivančo, predstavený DCHSDV

Ľudia nadácie

Správna rada

Pavol Demeš – predseda
German Marshall Fund of the United States
Ján Figeľ 
komisár EU
Soňa Holúbková
Rada pre poradenstvo v sociálnej práci
Jan Hillered (do 17. 2. 2004), Hans van Essen (od 17. 2. 2004) 

ING Group
Juraj Vaculík (do 3. 6. 2004)
Vaculík Advertising
Roman Kettner (od 3. 6. 2004)

Rubrica Creative


Dozorná rada

Helena Jurenová
Deloitte & Touche
Zuzana Markušová
Target Slovakia, s.r.o.
Gabriela Kroftová
T & C – 1. národná aukčná spoločnosť, s.r.o.


Zamestnanci

Helena Woleková, správkyňa nadácie a výkonná riaditeľka
Vladislav Matej, koordinátor programov
Marcela Mezianová, manažérka projektov
Martina Petijová, manažérka projektov a koordinátorka Charitatívneho fondu LION

Adriana Komorníková, PR manažérka

Ľudmila Pauková, účtovníčka

Uskutotnili sme audt pripojenej uttovne; zévierky nadacie SOCIA - Nadacia na podporu
saciainych zmien, ktora obsahuje sivahu zostavend k 31. decembru 2004, suvisiaci vikaz ziskov
a strat za rok, ktory sa k uvedenému datumu skonti 3 poznamky. Za uvedend U¢tovni zavierku
je zodpovedné vedenie nadécie. Nasou zodpovednostou je Vyjadrit nazor na tito Gctovnd
‘zavierky na z8Kiade nasho audt

Audit sme uskutolnli v stiade s Medzindrodnjmi auditorskymi Standardmi ISA. Podta tychlo
Standardo mame audt napidnoval a vykonat tak, aby sme ziskali primerané uistenie, 7o
Getovna zévierka neobsahuje vjznamné nesprévnosti Audit zahtha overenie dokazov, Kioré
dokiadud sumy ainé Gdaje v Gtowne Zavierke, na zaKlade testov. Audt dalej obsahuje
zhodnotenie pouzitjch aétovnjch principov_a zhodnotenie viznamnjch odhadov,  Kloré
uskutotnio_vedenie, ako ) zhodnotenie prezentacie Gitovnej zévierky ako celku. Sme
presvedcen, 2e nas audit poskytuje primerané vYChodisko pré nas nazor.

Podra nasho nizoru ictovns zévierks vyjadruje verme vo_vSetkjch vyznamnych
‘suvislostiach financn situsciu nadacic K 31. decembru 2004 a vysledky joj hospodérenia
2arok, ktory sa skonéil kuvedenému ditumu, v silade so siovenskym zikonom
o dctovnictve.

V Bratisave, 9. aprila 2005

Ing. Juliana Valacsaiova
Zodpovedng auditor
Licencia SKAu ¢.842
Bratisiavska 14

900 45 Maiinovo

